**María Victoria Chivite Navascués**, nada en Cintruénigo o 5 de xuño de 1978, é unha política navarra, presidenta do Goberno de Navarra desde agosto de 2019. É secretaria xeral do Partido Socialista de Navarra (PSN-PSOE) desde decembro de 2014 e membro do Parlamento de Navarra desde xuño de 2015. Foi senadora do PSOE por Navarra de 2011 a 2015.

Traxectoria
-----------

Licenciouse en Socioloxía pola Universidade Pública de Navarra e fixo un mestrado en Organización e Recursos Humanos na escola de negocios Foro Europeo, Técnica Superior en Prevención de Riscos Laborais e un posgrao en Campañas electorais en ICADE.

Afiliouse ao PSN-PSOE con 20 anos e comezou a súa traxectoria política nas Juventudes Socialistas, pertencendo á executiva entre 2001 e 2005. De 2005 a 2007 realizou diversos traballos relacionados coa súa formación para a Unión Xeral do Traballo.
De 2003 a 2007 foi concelleira no concello de Cintruénigo, e de 2011 a 2013 de Valle de Egüés.
Participou nas eleccións autonómicas nas listas do PSN-PSOE e ocupou un escano no Parlamento de Navarra na VII lexislatura (2007-2011), onde foi portavoz de Saúde. Tamén formou parte da VIII lexislatura (2011-2012).

En novembro de 2011 foi elixida senadora por Navarra, asumindo a portavocía da Comisión de Sanidade e Servizos Sociais. Nas primarias do Partido Socialista Obrero Español (PSOE) celebradas en xuño de 2014 apoiou a Eduardo Madina, e en setembro de 2014 Pedro Sánchez, xa na secretaría xeral do PSOE, confioulle a portavocía do grupo socialista no Senado, cargo que ocupou até xuño de 2015.

En 2012 incorporouse á executiva do PSN-PSOE, na que foi secretaria da Área de Políticas Sociais e secretaria de Saúde. En outubro de 2014 foi elixida candidata á presidencia do Goberno de Navarra nun proceso de primarias, e en decembro foi proclamada secretaria xeral do PSN-PSOE no congreso extraordinario.

En maio de 2018 foi proclamada candidata á presidencia do Goberno de Navarra no contexto da celebración das eleccións ao Parlamento de Navarra de maio de 2019 tras concorrer en solitario a un proceso de primarias. O 2 de agosto de 2019 foi elixida presidenta por maioría simple cos votos de PSN-PSOE (11), Geroa Bai (9), Podemos (2) e Izquierda-Ezkerra (1) e a abstención de cinco dos sete diputados de EH Bildu.

Notas
-----

1. 1 2  "María Chivite Navascués". *www.psn-psoe.org*. Consultado o 10 de novembro de 2018.
2. 1 2 3  "Sánchez ficha María Chivite, una chica de Madina para ser la portavoz del Senado". *La Información*. Consultado o 10 de novembro de 2018.
3. ↑  Aritz Intxusta (31 de xullo de 2019). "EH Bildu ha sellado el futuro de una aspirante sin pasado fuera del PSOE". *Gara*.
4. ↑  José Luis Sastre (8 de setembro de 2014). "María Chivite será la portavoz del PSOE en el Senado". *Cadena SER*. Arquivado dende o orixinal o 28 de outubro de 2014. Consultado o 19 de outubro de 2019.
5. ↑  "Ficha del Senado". *www.senado.es*. Consultado o 10 de novembro de 2018.
6. ↑  "María Chivite gana las primarias del PSOE en Navarra con el 58% de los votos". *elDiario.es*. 19 de outubro de 2014.
7. ↑  "María Chivite, proclamada secretaria general del PSN". *Deia*. 13 de decembro de 2014. Arquivado dende o orixinal o 23 de setembro de 2015. Consultado o 19 de outubro de 2019.
8. ↑  "María Chivite es proclamada oficialmente candidata del PSN a la presidencia del Gobierno de Navarra". *Europa Press*. 5 de maio de 2018. Consultado o 10 de novembro de 2018.
9. ↑  Ramón Sola; Ibai Azparren (2 de agosto de 2019). "María Chivite (PSN) ya es presidenta de Nafarroa con la abstención de EH Bildu". *Naiz*.